ARROW ร่วมงาน Opportunity Day ประเมินรายได้เติบโตตามเป้าหมาย
ARROW นำเสนอข้อมูลของบริษัทฯ ประจำไตรมาส 3/2558 ในงาน Opportunity Day โดยระบุแนวโน้มผลการดำเนินงานไตรมาส 4/2558 ยังคงสดใส เนื่องจากมีคำสั่งซื้อใหม่ๆ เพิ่มเข้ามาอีกอย่างต่อเนื่อง
19 ธ.ค. 2558


 
คุณธานินทร์  ตันประวัติ  กรรมการผู้จัดการ  บริษัท แอร์โรว์ ซินดิเคท จำกัด (มหาชน) หรือ ARROW  นำเสนอข้อมูลของบริษัทฯ ประจำไตรมาส 3/2558  ในงาน Opportunity Day   โดยระบุแนวโน้มผลการดำเนินงานไตรมาส 4/2558 ยังคงสดใส  เนื่องจากมีคำสั่งซื้อใหม่ๆ เพิ่มเข้ามาอีกอย่างต่อเนื่อง
ซึ่งปัจจุบัน ARROW มีใบสั่งซื้อสินค้าที่อยู่ระหว่างดำเนินการผลิตคิดเป็น จำนวนมากกว่า 280 ล้าน ประกอบกับมีงานในมือรอรับรู้รายได้กว่า 170 ล้านบาท และเตรียมเสนองานอีกหลายโปรเจก  จึงทำให้เชื่อมั่นว่า รายได้รวมปีนี้จะเติบโตตามเป้าที่ 1,200 ล้านบาท  หรือคิดเป็น 20% ขณะที่อัตรากำไรขั้นต้น จะรักษาให้อยู่ที่ประมาณ 28-32%  